Ալբերտ Լուկե

Ալբերտ Լուկե Մարտոս (իսպ.՝ Albert Luque Martos, մարտի 11, 1978(1978-03-11), Տեռասա, Àmbit metropolità de Barcelona, Բարսելոնայի պրովինցիա, Կատալոնիա, Իսպանիա), իսպանացի նախկին ֆուտբոլիստ, կիսապաշտպան։
Ալբերտը իր կարիերայի մեծ մասը անցկացրել է իսպանական «Դեպորտիվո Լա Կորունյա» և «Մալյորկա» ֆուտբոլային ակումբների կազմում։ Լա Լիգայի շրջանակներում մասնակցել է 248 հանդիպման և դարձել է 61 գոլի հեղինակ։ Նա նաև հանդես է եկել նիդերլանդական «Այաքս»-ի և անգլիական «Նյուքասլ Յունայթեդ»-ի կազմերում։
2002-2005 թվականների ընթացքում հանդես է եկել Իսպանիայի ազգային հավաքականի կազմում։ Նա մեկական անգամ մասնակցել է Աշխարհի և Եվրոպայի առաջնություններին։ Հավաքականի կազմում մասնակցել է 16 հանդիպման և դարձել է 3 գոլի հեղինակ։
Իսպանիայի օլիմպիական հավաքականի կազմում դարձել է 2000 թվականի Օլիմպիական խաղերի փոխչեմպիոն։


== Ակումբային կարիերա ==


=== «Մալյորկա» ===
Ալբերտը իր կարեիրան սկսել է «Բարսելոնա»-ի երիտասարդական թիմի կազմում։ 1997 թվականին ֆուտբոլիստը միացել է «Մալյորկա»-ին և սկսել է հանդես գալ թիմի երիտասարդական կազմում։
2000/01 մրցաշրջանի ընթացքում թիմի կազմում դարձել է 9 գոլի հեղինակ։


=== «Դեպորտիվո Լա Կորունյա» ===
2002 թվականի օգոստոսի 29-ին Լուկեն տեղափոխվել է «Դեպորտիվո Լա Կորունյա»։ Տրանսֆերն արժեցել է 10 միլիոն եվրո, իսկ ֆուտբոլիստը թիմի հետ կնքել է 5 տարվա պայմանագիր։
Թիմի կազմում իր առաջին գոլը խփել է «Մալագա»-ի դեմ խաղում։ Այդ գոլը եղել է հաղթական։ Նա գոլի հեղինակ է դարձել նաև «Ռասինգ»-ի և «Էսպանյոլ»-ի դեմ խաղերում։
2003/04 մրցաշրջաում լուկեն դարձել է թիմի հիմնական կազմի ֆուտբոլիստ։ Նա գոլի հեղինակ է դարձել Չեմպիոնների լիգայի որակավորման փուլի շրջանակներում կայացած «Ռոսենբուրգ»-ի դեմ խաղում։
2002-2005 թվականների ընթացքում իսպանացին թիմի կազմում մասնակցել է 101 հանդիպման և դարձել է 26 գոլի հեղինակ։


=== «Նյուքասլ Յունայթեդ» ===
2005 թվականի օգոստոսի 27-ին Ալբերտ Լուկեն տեղափոխվել է Պրեմիեր Լիգան ներկայացնող «Նյուքասլ Յունայթեդ»։ Ֆուտբոլիստի տրանսֆերն արժեցել է 9 միլիոն եվրո, իսկ ֆուտբոլիստը կնքել է 5 տարվա պայմանագիր։
Նա իր նորամուտը նշել է «Մանչեսթեր Յունայթեդ»-ի դեմ խաղում։ Նա մասնակցել է հաջորդ` «Ֆուլհեմ»-ի դեմ հանդիպմանը։ Իր առաջին գոլը թիմի կազմում Ալբերտը խփել է 2006 թվականի ապրիլի 17-ին` «Սանդերլենդ»-ի դեմ խաղում։
Տնային խաղերում իր առաջին գոլը Լուկեն խփել է «Լիլեստրյոմ»-ի դեմ կայացած խաղւմ։ Նա դարձել է դուբլի հեղինակ «Լիվերպուլ»-ի երիտասարդական թիմի դեմ կայացած խաղում։
2007 թվականին անգլիական ակումբը գլխավորում էր Սեմ Ալադիասը, ով խոստովանել է որ պատրաստ է հնարավորություն տալ իսպանացուն։ Սակայն նա ավելի շատ խաղաժամանակ է տրամադրել Ժոեյ Բարտոնին, ում տրամադրել է նաև 7 համարի մարզաշապիկը։ Իսկ Ալեբրտ Լուկեն ստացել է 19 համարի մարզաշապիկը, որը նա կրում էր «Դեպորտիվո»-ի կազմում։


=== «Այաքս» ===
2007 թվականի օգոստոսի 25-ին Լուկեն տեղափոխվել է նիդերլանդական «Այաքս» և թիմի հետ կնքել է 3 տարվա պայմանագիր։
Թիմի կազմում առաջին անգամ գոլի հեղինակ է դարձել սեպտեմբերի 30-ին` «Վենլո»-ի դեմ խաղում, որն ավարտվել է 6-1 հաշվով։
Թիմի կազմում անցկացրել է մեկ մրցաշրջան, որի ընթացքում մասնակցել է 16 հանդիպման և դարձել է 4 գոլի հեղինակ։


=== «Մալագա» ===
2008-09 մրցաշրջանի սկզբում` սեպտեմբերի 1-ին Ալբերտ լուկեն վարձավճարով տեղափոխվել է «Մալագա»։ Իսպանական ակումբի կազմում նա իր առաջին գոլը խփել է «Օսասունա»-ի դեմ խաղում, որն ավարտվել է 4-2 հաշվով` անդալուսյան թիմի հաղթանակով։
2009 թվականի հուլիսի 30-ին Ալբերտը որպես ազատ գործակալ միացել է «Մալագա»-ին։ Թիմի մարզիչ Խուան Լոպեսի գլխավորությամբ նա հանդիպումների մասնակցել և գոլի հեղինակ է դարձել մրցաշրջանի առաջին հատվածում։
2010-11 մրցաշրջանում ֆուտբոլիստը շարունակել է բացակայել թիմի հայտացուցակից։
Մրցաշրջանի ավարտից հետո Ալբերտ Լուկեն հայտարարել է պրոֆեսիոնալ կարիերան ավարտելու մասին։


== Միջազգային կարիերա ==
Իսպանիայի օլիմպիական հավաքականի կազմում Լուկեն դարձել է Օլիմպիական խաղերի արծաթե մեդալակիր։
Իսպանիայի ազգային հավաքական առաջին անգամ հրավիրվել է ԱԱ 2002-ին մասնակցելու համար։ Հավաքականի կազմում իր դեբյուտը ֆուտբոլիստը նշել է 2002 թվականի հունիսի 12-ին` Հարավաֆրիկյան Հանրապետության ֆուտբոլի ազգային հավաքականի դեմ խաղում։ Նա մասնակցել է նաև 1/8 եզրափակչում կայացած Իռլանդիայի հավաքականի դեմ խաղում։
Երկու տարի անց Լուկեն մասնակցել է Եվրո 2004-ին։ Հավաքականի կազմում իր վերջին հանդիպումը Ալբերտ Լուկեն անցկացրել է 2005 թվականի սեպտեմբերի 7-ին` մասնակցելով Սերբիա և Չեռնոգորիայի ազգային հավաքականի դեմ խաղում։


== Ձեռքբերումներ ==


=== Ակումբային ===
Իսպանիայի սուպերգավաթակիր - 1998, 2002
Ինտերտոտոյի գավաթակիր - 2006


=== Միջազգային ===
Օլիմպիական խաղերի փոխչեմպիոն - 2002


== Ծանոթագրություններ ==


== Արտաքին հղումներ ==
Ալբերտ Լուկե պրոֆիլը BDFutbol կայքում
Ցուցանիշները soccerbase.com կայքում (անգլ.)
Ֆուտբոլիստի էջը soccerway.com կայքում(անգլ.)